ΕΚΘΕΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ για τις δαπάνες του ΕΓΤΠΕ-τμήμα Εγγυήσεων - Σύστημα έγκαιρης προειδοποίησης αριθ. 1/2003 και αριθ. 2/2003

ΠΙΝΑΚΑΣ ΠΕΡΙΕΧΟΜΕΝΩΝ

1. ΠΙΣΤΩΣΕΙΣ

2. ΣΥΝΟΛΙΚΗ ΕΞΕΛΙΞΗ ΤΩΝ ΜΗΝΙΑΙΩΝ ΔΑΠΑΝΩΝ

3. ΠΡΟΣΩΡΙΝΗ ΑΠΟΡΡΟΦΗΣΗ ΠΙΣΤΩΣΕΩΝ

4. ΣΧΟΛΙΑ

5. ΣΥΜΠΕΡΑΣΜΑΤΑ

ΠΑΡΑΡΤΗΜΑ 1 Υπολογισμός της πορείας των δαπανών το 2003

1. Εισαγωγή

2. Μέθοδος υπολογισμού - Βασικός κανόνας

3. Εξαιρέσεις από το βασικό κανόνα

ΠΑΡΑΡΤΗΜΑ 2 Πορεία κατά το 2003 - σωρευτικά ποσοστά

1. ΠΙΣΤΩΣΕΙΣ

1.1. Πιστώσεις του τομέα 1 (Γεωργία) του προϋπολογισμού 2003

1.1.1. Εγκεκριμένος προϋπολογισμός

Οι πιστώσεις που εγκρίθηκαν από τον Πρόεδρο του Ευρωπαϊκού Κοινοβουλίου τον Δεκέμβριο 2002 για τον τομέα 1 του προϋπολογισμού ανέρχονται σε 44 780,45 εκατ. ευρώ (συμπεριλαμβανομένων 18,0 εκατ. ευρώ στο κεφάλαιο B0-40).

Οι πιστώσεις για την υποκατηγορία για την "ΚΓΠ" (υποκατηγορία 1α καλύπτουσα τους τίτλους B1-1 έως B1-3), ανέρχονται σε 40 082,45 εκατ. ευρώ, δηλαδή 2 597,5 εκατ. ευρώ κάτω από το ανώτατο όριο που καθορίζεται στη διοργανική συμφωνία της 6ης Μαΐου 1999 [1].

[1] Διοργανική συμφωνία της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού (1999/C 172/01).

Οι πιστώσεις για την υποκατηγορία για την "Αγροτική ανάπτυξη" (υποκατηγορία 1β καλύπτουσα τον τίτλο B1-4), ανέρχονται σε 4 698,0 εκατ. ευρώ, ποσό ίσο προς το ανώτατο όριο που καθορίζεται στη διοργανική συμφωνία.

Οι πιστώσεις στο κεφάλαιο B0-40 (προσωρινές πιστώσεις) ανέρχονται σε 18,0 εκατ. ευρώ και θα είναι αναλήψιμες μόνο αφού διενεργηθεί μεταφορά. Οι πιστώσεις αυτές διατέθηκαν για συγκεκριμένες δαπάνες στα εξής κεφάλαια:

>ΘΕΣΗ ΠIΝΑΚΑ>

1.1.2. Διαδικασία του προϋπολογισμού

Προσχέδιο προϋπολογισμού (ΠΠ)

Το ΠΠ 2003 καταρτίστηκε από την Επιτροπή και προτάθηκε στην αρμόδια επί του προϋπολογισμού αρχή τον Απρίλιο 2002. Οι συνολικές πιστώσεις που προτάθηκαν για το ΕΓΤΠΕ-Τμήμα Εγγυήσεων ανέρχονταν σε 45 117,8 εκατ. ευρώ, στα οποία περιλαμβάνονται 40 419,85 εκατ. ευρώ για την υποκατηγορία 1α (που άφηνε περιθώριο 2 260,1 εκατ. ευρώ κάτω από το ανώτατο όριο για την εν λόγω υποκατηγορία) και 4 698,0 εκατ. ευρώ για την υποκατηγορία 1β (ποσό ίσο προς το ανώτατο όριο).

Σχέδιο προϋπολογισμού (ΣΠ)

Το Συμβούλιο ενέκρινε το ΣΠ 2003 τον Ιούλιο 2002. Σε σύγκριση με τις πιστώσεις στο ΠΠ 2003, το Συμβούλιο περιέκοψε τα κονδύλια της υποκατηγορίας 1α κατά 288,0 εκατ. ευρώ σε όλες τις γραμμές του προϋπολογισμού. Οι συνολικές πιστώσεις του ΕΓΤΠΕ-τμήμα Εγγυήσεων διαμορφώθηκαν τοιουτοτρόπως σε 44 829,8 εκατ. ευρώ. Το ποσό αυτό περιλάμβανε 40 131,8 εκατ. ευρώ για την υποκατηγορία 1α και 4 698,0 εκατ. ευρώ για την υποκατηγορία 1β.

Διορθωτική επιστολή

Στα τέλη Οκτωβρίου 2002, η Επιτροπή ενέκρινε τη διορθωτική επιστολή αριθ. 3 στο ΠΠ 2003. Η διορθωτική επιστολή έλαβε υπόψη τις τελευταίες εκδηλούμενες τάσεις στην οικονομία και τις προβλέψεις για τις αγορές στους διαφόρους γεωργικούς κλάδους και την πρόσφατη γεωργική νομοθεσία μετά την κατάρτιση του ΠΠ 2003. Οι ανωτέρω προβληματισμοί δημιούργησαν απαίτηση 44 780,4 εκατ. ευρώ, , η οποία οδηγεί σε μείωση απαιτήσεων ανερχόμενη σε 337,4 εκατ. ευρώ σε σύγκριση προς τις αντίστοιχες του ΠΠ 2003. Η διορθωτική επιστολή διέθετε ποσό ύψους 40 082,4 εκατ. ευρώ στην υποκατηγορία 1α, που ήταν κατώτερο κατά 2 597,5 εκατ. ευρώ από το ανώτατο όριο, και ποσό ύψους 4 698,0 εκατ. ευρώ στην υποκατηγορία 1β, που ήταν ίσο προς το ανώτατο όριο.

Έγκριση του προϋπολογισμού 2002

Κατόπιν συμβιβασμού μεταξύ των τριών θεσμικών οργάνων, τον Δεκέμβριο εγκρίθηκε ο προϋπολογισμός 2003 στον άξονα των εισηγήσεων που πρότεινε η Επιτροπή στη διορθωτική επιστολή αριθ. 3 στο ΠΠ 2003 (για λεπτομέρειες βλέπε σημείο 1.1.1).

2. ΣΥΝΟΛΙΚΗ ΕΞΕΛΙΞΗ ΤΩΝ ΜΗΝΙΑΙΩΝ ΔΑΠΑΝΩΝ

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες των κρατών μελών από τις 16 Oκτωβρίου έως τις 31 Δεκεμβρίου 2002.

Στο παράρτημα της παρούσας έκθεσης εξηγείται αναλυτικά ο τρόπος σύνταξης της πορείας των δαπανών.

2.1. Υποκατηγορία 1α: ΚΓΠ

>ΘΕΣΗ ΠIΝΑΚΑ>

2.2. Υποκατηγορία 1β: Αγροτική ανάπτυξη

>ΘΕΣΗ ΠIΝΑΚΑ>

3. ΠΡΟΣΩΡΙΝΗ ΑΠΟΡΡΟΦΗΣΗ ΠΙΣΤΩΣΕΩΝ

Στον πίνακα που ακολουθεί εμφαίνεται η προσωρινή απορρόφηση πιστώσεων κατά τους δύο πρώτους μήνες του οικονομικού έτους 2003:

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

4. ΣΧΟΛΙΑ

4.1. Εκτέλεση πιστώσεων για το Φεβρουάριο 2003

H εκτέλεση των πιστώσεων του τομέα 1 του προϋπολογισμού για το Φεβρουάριο 2003 (δαπάνες των κρατών μελών από τις 16 Οκτωβρίου έως τις 31 Δεκεμβρίου 2002) ανήλθε σε 24 689,6 εκατ. ευρώ, δηλαδή στο 55,1 % των πιστώσεων αναλήψεων υποχρεώσεων. Οι δαπάνες διαμορφώνονται σε:

- 1 338,7 εκατ. ευρώ πάνω από το δείκτη για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και δαπάνες για κτηνιατρικά μέτρα), και

- 59,6 εκατ. ευρώ πάνω από το δείκτη για την υποκατηγορία 1β (αγροτική ανάπτυξη).

4.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για τον γεωργικό προϋπολογισμό 2003 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2002, δηλαδή 1 ευρώ = 0,98 $. Για την περίοδο από την 1η Αυγούστου έως τις 31 Δεκεμβρίου 2002, η μέση ισοτιμία του δολαρίου ήταν 1 ευρώ = 0,99 $, δηλαδή κινήθηκε σε επίπεδο ελαφρώς ανώτερο από την ισοτιμία που χρησιμοποιήθηκε για την κατάρτιση του προϋπολογισμού 2003.

4.3. Αγοραίοι παράγοντες

Υποκατηγορία 1a

Για την υποκατηγορία 1α, ο ρυθμός εκτέλεσης του προϋπολογισμού υπερέβη το επίπεδο του δείκτη τόσο στον τομέα των φυτικών όσο και σ'εκείνο των ζωικών προϊόντων. Για τον τομέα των φυτικών προϊόντων, η υπέρβαση αυτή εκτέλεσης σχετίζεται κατά κύριο λόγο με τις αροτραίες καλλιέργειες και το ελαιόλαδο. Για τον τομέα των ζωικών προϊόντων, η υπέρβαση εκτέλεσης οφείλεται κυρίως στο πρόβειο κρέας. Για τις συναφείς δαπάνες, το κεφάλαιο B1-39 του προϋπολογισμού παρουσιάζει υπέρβαση εκτέλεσης, η οποία τώρα διερευνάται από την Επιτροπή, επειδή πιθανώς πρόκειται για καταλογισμό σε λανθασμένη θέση των δαπανών που δηλώνουν τα κράτη μέλη. Ως εκ τούτου, επιβάλλεται να δοθούν οι ακόλουθες επεξηγήσεις:

Κεφάλαιο B1-10: Aροτραίες καλλιέργειες // Απόκλιση: + 673 εκατ. ευρώ (+ 3,0%)

// (δαπάνες: 15 402 εκατ. ευρώ)

(δείκτης: 14 729 εκατ. ευρώ)

Στις αρχές του οικονομικού έτους, το πλείστο των πληρωμών που υπάγονται στο παρόν κεφάλαιο αφορά πληρωμές για άμεσες ενισχύσεις. οι πληρωμές αυτές πρέπει να πραγματοποιηθούν στο διάστημα από τις 16 Νοεμβρίου 2002 έως τις 31 Ιανουαρίου 2003. Η παρατηρούμενη υπέρβαση εκτέλεσης σε σχέση με το δείκτη μαρτυρεί επιτάχυνση του ρυθμού πληρωμών για τις εν λόγω ενισχύσεις στα κράτη μέλη. Στην παρούσα χρονική στιγμή, η υπέρβαση αυτή εκτέλεσης θεωρείται προσωρινή.

Κεφάλαιο B1-12: Ελαιόλαδο // Απόκλιση: + 182 εκατ. ευρώ (+ 7,8%)

// (δαπάνες: 1 783 εκατ. ευρώ)

(δείκτης: 1 601 εκατ. ευρώ)

Η υπέρβαση αυτή εκτέλεσης οφείλεται στην επιτάχυνση του ρυθμού πληρωμής προκαταβολών για την ενίσχυση στους παραγωγούς ελαιολάδου σε σύγκριση με το επίπεδο του δείκτη. Αναμένεται να εξομαλυνθεί η κατάσταση κατά τους ερχόμενους μήνες με βάση τις προς επιδότηση ανώτατες προκαθορισμένες ποσότητες ελαιολάδου στο πλαίσιο του παρόντος μέτρου.

Κεφάλαιο B1-22: Κρέας αιγοπροβάτων // Απόκλιση: + 464 εκατ. ευρώ (+ 25,7%)

// (δαπάνες: 1 286 εκατ. ευρώ)

(δείκτης: 822 εκατ. ευρώ)

Με βάση τους νέους κανόνες για το υπόψη καθεστώς, έχει καθιερωθεί ως προς τις πληρωμές γραμμική πορεία κατά το διάστημα από τις 16 Οκτωβρίου 2002 έως τις 31 Μαρτίου 2003. Η παρατηρούμενη υπέρβαση εκτέλεσης οφείλεται στην επιτάχυνση του ρυθμού πληρωμής πριμοδοτήσεων κρέατος αιγοπροβάτων από τα οικεία κράτη μέλη, σε σύγκριση με το επίπεδο του δείκτη που συνεπάγεται η πορεία των δαπανών. Ωστόσο, η κατάσταση αυτή είναι προσωρινή και αναμένεται να εξομαλυνθεί αργότερα επειδή, με βάση τους νέους κανόνες, επιτρέπεται στα κράτη μέλη να καταβάλλουν την εν λόγω πριμοδότηση μόνο για ανώτατο αριθμό προκαθορισμένων δικαιωμάτων πριμοδότησης για έκαστο οικείο κράτος μέλος.

5. ΣΥΜΠΕΡΑΣΜΑΤΑ

Εκτέλεση πιστώσεων στις 28 Φεβρουαρίου 2003

Η απορρόφηση πιστώσεων για το Φεβρουάριο 2003 (δαπάνες των κρατών μελών από τις 16 Οκτωβρίου 2002 έως τις 31 Δεκεμβρίου 2002) παρουσιάζει υπέρβαση εκτέλεσης για την υποκατηγορία 1α. Η υπέρβαση αυτή εκτέλεσης αφορά ορισμένα μεμονωμένα κεφάλαια του προϋπολογισμού και στην παρούσα χρονική στιγμή αναμένεται ότι θα είναι προσωρινή. Η υπέρβαση εκτέλεσης για την υποκατηγορία 1β είναι αμελητέα, οπότε δεν χρειάζεται επί του παρόντος να διατυπωθούν σχόλια.

ΠΑΡΑΡΤΗΜΑ 1 Υπολογισμός της πορείας δαπανών για το 2003

1. Εισαγωγή

Οι διατάξεις του άρθρου 7 του κανονισμού αριθ. 2040/2000 του Συμβουλίου, της 26 Σεπτεμβρίου 2000, σχετικά με τη δημοσιονομική πειθαρχία υποχρεώνουν την Επιτροπή να θέσει σε εφαρμογή ένα αποτελεσματικό σύστημα έγκαιρης προειδοποίησης όσον αφορά την εξέλιξη των δαπανών του ΕΓΤΠΕ-τμήμα Εγγυήσεων, για καθένα κεφάλαιο ξεχωριστά. Προς το σκοπό αυτό, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο μηνιαίες εκθέσεις στις οποίες συγκρίνονται οι πραγματικές δαπάνες με την προβλεπόμενη πορεία δαπανών.

Η εν λόγω πορεία έχει καθορισθεί από την Επιτροπή αμέσως μόλις ήσαν διαθέσιμα τα δεδομένα του προϋπολογισμού, για κάθε κεφάλαιο του προϋπολογισμού, με βάση, όποτε ενδείκνυται, τη μέση τιμή των μηνιαίων δαπανών κατά τη διάρκεια των τριών προηγούμενων χρήσεων.

2. Τροποι υπολογισμου - βασικοσ κανονασ

Η προσέγγιση που ακολουθήθηκε συνίσταται στη διαμόρφωση των μορφοτύπων ανά κεφάλαιο με βάση δεδομένα για κάθε θέση (βλ. παράρτημα 1) κατά τον ακόλουθο τρόπο:

α) οι δαπάνες των τριών προηγούμενων οικονομικών ετών προσαρμόζονται, εφόσον είναι αναγκαίο, στην ονοματολογία του προϋπολογισμού του επόμενου οικονομικού έτους.

Για καθένα από τα οικονομικά έτη που έχουν κλεισθεί, υπολογίζεται στο κατώτατο επίπεδο προϋπολογισμού μια πορεία από πλευράς αθροιστικών ποσοστών (θέση, άρθρο χωρίς θέση).

β) Η ιστορική πορεία κάθε κονδυλίου του προϋπολογισμού αντιστοιχεί στη μέση αριθμητική τιμή των ποσοστών των αντίστοιχων μηνών κάθε οικονομικού έτους.

γ) Πολλαπλασιάζοντας το ποσοστό που έχει προκύψει κατά τον τρόπο αυτό επί την πίστωση του κονδυλίου για το οικείο οικονομικό έτος λαμβάνεται, για κάθε θέση, το ποσό της δαπάνης το οποίο θα πρέπει να θεωρείται κανονικό σε δεδομένη ημερομηνία.

δ) Ο δείκτης στο επόμενο ανώτερο επίπεδο λαμβάνεται με πρόσθεση των ποσών των συστατικών επιπέδων (κεφάλαιο = άθροισμα ποσών κάθε θέσης).

Το ποσοστό των ποσών αυτών σε σχέση με τον προϋπολογισμό κάθε κεφαλαίου δίνει την πορεία η οποία λαμβάνεται υπόψη για το κεφάλαιο. Η πορεία ενσωματώνει επομένως την κατανομή της δαπάνης στα χαμηλότερα επίπεδα (άρθρα/θέσεις).

Η πορεία των δαπανών θα πρέπει επίσης να αντανακλά τυχόν προθεσμίες πληρωμής που τάσσουν οι κανόνες.

3. Εξαιρέσεις από το βασικο κανόνα

Γενικά, η πορεία καθορίζεται με βάση τους κανόνες του σημείου 2. Εντούτοις, είναι αναγκαία η απόκλιση από τον κανόνα αυτό, ιδιαίτερα στις ακόλουθες περιπτώσεις:

α) Εφόσον, για κάποιο κονδύλιο του προϋπολογισμού, τα ιστορικά δεδομένα περιέχουν στοιχεία αυστηρώς περιστασιακά, επιβάλλονται οι προσήκουσες διορθώσεις.

β) Εφόσον, για κάποιο κονδύλιο προϋπολογισμού, τα δεδομένα ενός ή δύο οικονομικών ετών κρίνονται περισσότερο αντιπροσωπευτικά απ'ό,τι η ιστορική πορεία, ο υπολογισμός πραγματοποιείται με βάση αυτό ή αυτά τα οικονομικά έτη και μόνο.

γ) Εφόσον λόγω ειδικών περιστάσεων (όπως νέο κονδύλιο ή αλλαγές των κανόνων ή των προθεσμιών πληρωμής), τα ιστορικά δεδομένα δεν αντικατοπτρίζουν τον προβλέψιμο ρυθμό των δαπανών σε κάποιο κονδύλιο προϋπολογισμού, καταρτίζεται θεωρητική πορεία με βάση υποθέσεις εργασίας οι οποίες λαμβάνουν υπόψη τη νέα κατάσταση.

δ) Επειδή για τις θέσεις που αφορούν δαπάνες δημόσιας αποθεματοποίησης η απαξίωση στο τέλος του οικονομικού έτους ασκεί σημαντική επίδραση στο ρυθμό δαπανών και, επιπλέον, η απαξίωση αυτή παρουσιάζει ευρείες διακυμάνσεις από το ένα οικονομικό έτος στο άλλο, κατά τον υπολογισμό της ιστορικής πορείας θα πρέπει να παραλείπεται ο παράγων αυτός. Η δημοσιονομική πρόβλεψη 2003 για την απαξίωση αυτή ενσωματώνεται έπειτα στις προβλεπόμενες δαπάνες για τον τελευταίο μήνα του οικονομικού έτους και τούτο δίνει επομένως την τελική πορεία για τα εν λόγω δημοσιονομικά κονδύλια.

ε) Για τις θέσεις που αφορούν την ανάκτηση ποισών στην περίπτωση απατών και παρατυπιών (οι οποίες, ως εκ της φύσεώς των, δύσκολα προβλέπονται), η καλύτερη μέθοδος υπολογισμού της πορείας των δαπανών είναι η ομοιόμορφη κατανομή του συνόλου των δαπανών σε όλη τη διάρκεια του οικονομικού έτους.

Οι παρατηρήσεις που ακολουθούν εξηγούν τις εξαιρέσεις αυτές για κάθε οικεία θέση.

Κεφαλαιο 10 - Αροτραιες καλλιέργειες

B1-1001 - Επιστροφές για το κριθάρι σε κόκκους και τη βύνη

Εφόσον το 2002 δεν ήταν αντιπροσωπευτικό επειδή δεν υπήρχαν πιστώσεις, η πορεία καταρτίστηκε με βάση το μέσο όρο των ετών 2000 και 2001.

B1-1013 - Λοιπές δαπάνες δημόσιας αποθεματοποίησης

Επειδή κανένα από τα τρία προηγούμενα έτη δεν ήταν αντιπροσωπευτικό, καταρτίστηκε γραμμική πορεία στη διάρκεια του έτους.

B1-1014 - Απαξίωση των αποθεμάτων σιτηρών

Επειδή οι δαπάνες θα πραγματοποιηθούν από το Νοέμβριο έως τα τέλη Μαΐου (συμπεριλαμβανομένου), καταρτίστηκε γραμμική πορεία στο χρονικό αυτό διάστημα και μόνο.

B1-1040 - Ενίσχυση στους παραγωγούς αραβοσίτου ("βασική έκταση αραβοσίτου")

B1-1041 - Ενίσχυση στους παραγωγούς σιτηρών εκτός της βασικής έκτασης αραβοσίτου

B1-1042 - Ενίσχυση στους παραγωγούς σπόρων κράμβης, ηλιοτροπίου και σόγιας

B1-1043 - Ενίσχυση στους παραγωγούς μπιζελιών, κουκιών, φουλιών και γλυκών λούπινων

B1-1044 - Ενίσχυση στους παραγωγούς σπόρων μη κλωστικού λίνου

B1-1045 - Συμπληρωματική ενίσχυση για το σκληρό σίτο : παραδοσιακές ζώνες

B1-1047 - Ενίσχυση στην ενσίρωση χορτονομής

B1-1049 - Εκούσια παύση καλλιέργειας

B1-1050 - Ενίσχυση στους παραγωγούς αραβοσίτου (βασική έκταση αραβοσίτου)

B1-1051 - Ενίσχυση στους παραγωγούς σιτηρών εκτός της βασικής έκτασης αραβοσίτου

B1-1052 - Ενίσχυση στους παραγωγούς σπόρων κράμβης, ηλιοτροπίου και σόγιας

B1-1053 - Ενίσχυση στους παραγωγούς μπιζελιών, κουκιών, φουλιών και γλυκών λούπινων

B1-1054 - Ενίσχυση στους παραγωγούς σπόρων μη κλωστικού λίνου

B1-1056 - Συμπληρωματική ενίσχυση για το σκληρό σίτο : παραδοσιακές ζώνες

B1-1057 - Συμπληρωματική ενίσχυση για το σκληρό σίτο : μη παραδοσιακές ζώνες

B1-1058 - Ενίσχυση στην ενσίρωση χορτονομής

B1-1060 - Παύση καλλιέργειας γαιών συνδεόμενη με στρεμματικές ενισχύσεις

Για τα κονδύλια B1-1040 έως B1-1049 και B1-1050 έως B1-1060, με τον κανονισμό (ΕΚ) αριθ. 1251/99 άλλαξαν οι προθεσμίες πληρωμής, από την περίοδο εμπορίας 2000/2001 και μετά, οπότε ο μέσος όρος των τριών προηγούμενων χρήσεων δεν είναι αντιπροσωπευτικός της νέας κατάστασης. Ως εκ τούτου η πορεία καταρτίστηκε με βάση τα έτη 2001 και 2002. Εντούτοις, για τις θέσεις B1-1047, B1-1056 και B1-1058, ο δείκτης βασίζεται μόνο στο 2002, επειδή το 2001 δεν ήταν αντιπροσωπευτικό.

Εφιστούμε την προσοχή σας στο γεγονός ότι κατά την κατάρτιση του δείκτη ορισμένων θέσεων (B1-1045, B1-1051 και B1-1056) λάβαμε υπόψη τις προκαταβολές (προϋπολογισμός 2003) που πληρώθηκαν στη Γερμανία και στην Ιταλία το Σεπτέμβριο 2002 και τον Οκτώβριο 2002.

Κεφαλαιο 14 - Κλωστικα φυτα και μεταξοσκωληκεσ

B1-1401 - Ενίσχυση στη μεταποίηση μακρών ινών λιναριού

B1-1403 - Ενίσχυση στη μεταποίηση βραχέων ινών λιναριού και ινών κάνναβης

Επειδή τα προηγούμενα έτη δεν ήσαν αντιπροσωπευτικά, καταρτίστηκε γραμμική πορεία μεταξύ Νοεμβρίου 2002 και τελών Ιουλίου 2003 για ποσοστό 96% του προϋπολογισμού, ενώ το υπόλοιπο 4% κατανέμεται στο υπόλοιπο χρονικό διάστημα του έτους 2003.

Κεφαλαιο 15 - Οπωροκηπευτικα

B1-1509 - Λοιπές παρεμβάσεις

Η πορεία βασίζεται στο έτος 2002.

Κεφαλαιο 16 - Προϊοντα του αμπελοοινικου τομεα

B1-1611 - Απόσταξη οίνου (Κανονισμός (ΕΚ) αριθ. 1493/1999)

Λαμβάνοντας υπόψη τους νέους κανόνες, που άρχισαν να ισχύουν τον Αύγουστο 2000, η πορεία βασίζεται στα στοιχεία των ετών 2001 και 2002.

B1-1625 - Ενισχύσεις στην ιδιωτική αποθεματοποίηση

Επειδή τα ποσοστά εκτέλεσης για τα έτη 2000 και 2001 δεν είναι αντιπροσωπευτικά, η πορεία καταρτίστηκε με βάση το 2002.

B1-1650 - Αναδιάρθρωση και μετατροπή αμπελώνων

Επειδή τα ποσοστά εκτέλεσης για τα έτη 2000 και 2001 δεν είναι αντιπροσωπευτικά, η πορεία καταρτίστηκε με βάση το 2002.

Κεφαλαιο 17 - Καπνός

B1-1750 - Κοινοτικό ταμείο για τον καπνό - Άμεσες πληρωμές από την Ευρωπαϊκή Ένωση

Επειδή τα τρία προηγούμενα έτη δεν ήσαν αντιπροσωπευτικά, καταρτίστηκε γραμμική πορεία.

B1-1751 - Κοινοτικό ταμείο για τον καπνό - Άμεσες ενισχύσεις από τα κράτη μέλη

Επειδή τα τρία προηγούμενα έτη δεν ήσαν αντιπροσωπευτικά, καταρτίστηκε γραμμική πορεία.

Κεφαλαιο 18 Λοιποι τομεισ ή φυτικά προϊόντα

B1-1858 - Στρεμματική ενίσχυση για το ρύζι

Επειδή τα έτη 2000 και 2001 δεν ήσαν αντιπροσωπευτικά, η πορεία καταρτίστηκε με βάση το 2002.

Κεφαλαιο 20 - Γάλα και γαλακτοκομικά προϊόντα

B1-2011 - Τεχνικές δαπάνες δημόσιας αποθεματοποίησης

B1-2012 - Χρηματοοικονομικές δαπάνες δημόσιας αποθεματοποίησης

B1-2013 - Λοιπές δαπάνες δημόσιας αποθεματοποίησης

B1-2014 - Απαξίωση αποθεμάτων

Για τα ανωτέρω τέσσερα κονδύλια καταρτίστηκε γραμμική πορεία στη διάρκεια του έτους.

B1-2034 - Απαξίωση αποθεμάτων

Καταρτίστηκε γραμμική πορεία στη διάρκεια του έτους.

B1-2099 - Λοιπά

Καταρτίστηκε γραμμική πορεία στη διάρκεια του έτους.

Κεφαλαιο 21 - Βοειο κρεας

B1-2100 - Επιστροφές για το βόειο κρέας (μη ζώντα ζώα)

B1-2101 - Επιστροφές για το βόειο κρέας (ζώντα ζώα)

Για το κονδύλιο B1-2101, η πορεία καταρτίστηκε με βάση το μέσο όρο των ποσοστών εκτέλεσης πιστώσεων των τελευταίων τριών ετών στις επιμέρους θέσεις σχετικά με την εξαγωγή ζώντων ζώων. Η πορεία για το κονδύλιο B1-2100 καταρτίστηκε με βάση το μέσο όρο εκτέλεσης πιστώσεων για λοιπές εξαγωγές βοείου κρέατος (μη ζώντα ζώα).

B1-2111 - Τεχνικές δαπάνες δημόσιας αποθεματοποίησης

B1-2112 - Χρηματοοικονομικές δαπάνες δημόσιας αποθεματοποίησης

B1-2113 - Λοιπές δαπάνες δημόσιας αποθεματοποίησης

Καταρτίστηκε γραμμική πορεία στη διάρκεια του έτους.

B1-2120 - Πριμοδοτήσεις στη θηλάζουσα αγελάδα

B1-2121 - Συμπληρωματικές πριμοδοτήσεις στη θηλάζουσα αγελάδα

B1-2122 - Ειδικές πριμοδοτήσεις

B1-2124 - Πριμοδοτήσεις σφαγής

Η πορεία καταρτίστηκε με βάση τα έτη 2001 και 2002, επειδή υπήρχε δυνατότητα προκαταβολών 80% μόνο κατά τα δύο αυτά έτη.

B1-2127 - Πρόγραμμα υποχρεωτικής σφαγής

Καταρτίστηκε γραμμική πορεία στη διάρκεια του έτους επειδή τα προηγούμενα έτη δεν είναι αντιπροσωπευτικά.

B1-2128 - Συμπληρωματικές πληρωμές

Η πορεία καταρτίστηκε με βάση τα τελευταία δύο έτη, 2001 και 2002, επειδή το 2000 δεν ήταν αντιπροσωπευτικό.

B1-2129 - Λοιπές παρεμβάσεις

Καταρτίστηκε γραμμική πορεία στη διάρκεια του έτους επειδή τα κράτη μέλη υποχρεούνται να πληρώσουν μόνον τα εναπομένοντα υπόλοιπα γι´αυτό το μέτρο.

Κεφαλαιο 22 - Κρεας αιγοπροβατων

B1-2220 - Πριμοδοτήσεις στην προβατίνα και στην αίγα

B1-2221 - Σταθερή κατ´αποκοπή πριμοδότηση για τις προβατίνες και τις αίγες στις μειονεκτικές και ορεινές περιοχές

B1-2222 - Συμπληρωματικές πληρωμές για τα αιγοπρόβατα

Καταρτίστηκε γραμμική πορεία για το διάστημα από τις 16 Οκτωβρίου 2002 έως τις 31 Μαρτίου 2003 επειδή με βάση τους νέους κανόνες οι πληρωμές πρέπει να πραγματοποιούνται κατά το εν λόγω διάστημα.

Κεφαλαιο 23 - Χοιρινο κρεας

B1-2302 - Έκτακτα μέτρα στήριξης της αγοράς

Καταρτίστηκε γραμμική πορεία στη διάρκεια του έτους επειδή κανένα προηγούμενο έτος δεν ήταν αντιπροσωπευτικό.Κεφαλαιο 30 - επιστροφεσ για ορισμενα εμπορευματα που προκυπτουν απο τη μεταποιηση γεωργικων προϊοντων

B1-3000 - Επιστροφές για τα σιτηρά που εξάγονται υπό μορφή ορισμένων οινοπνευματωδών ποτών

Επειδή τον Ιούλιο 2000 τροποποιήθηκαν οι κανόνες, η πορεία υπολογίστηκε με βάση τα έτη 2001 και 2002..

B1-3012 - Αποκορυφωμένο γάλα και λοιπά γαλακτοκομικά προϊόντα

Επειδή τα έτη 2000 και 2002 δεν ήσαν αντιπροσωπευτικά, η πορεία υπολογίστηκε με βάση την εκτέλεση πιστώσεων κατά το 2001.

Κεφαλαιο 31 - Επισιτιστικά προγράμματα

B1-3100 - Διανομή γεωργικών προϊόντων στους απόρους της Κοινότητας

Επειδή τα έτη 2000 και 2001 δεν ήσαν αντιπροσωπευτικά, η πορεία υπολογίστηκε με βάση την εκτέλεση πιστώσεων κατά το 2002.

Κεφαλαιο 32 - Προγράμματα για τισ ακρωσ αποκεντρεσ περιφερειεσ και τισ νησουσ του αιγαιου

B1-3201 - Λοιπά μέτρα

B1-3221 - Λοιπά μέτρα

Επειδή το 2002 δεν ήταν αντιπροσωπευτικό (τα προγράμματα εγκρίθηκαν αργά το 2002), η πορεία υπολογίστηκε με βάση τα έτη 2000 και 2001.

Κεφαλαιο 33 - Κτηνιατρικα και φυτοϋγειονομικα μέτρα

B1-330 - Προγράμματα εξάλειψης και επιτήρησης ασθενειών των ζώων (ΓΔ SANCO)

B1-331 - Λοιπά μέτρα στον κτηνιατρικό τομέα (ΓΔ SANCO)

B1-332 - Ταμείο για έκτακτες ανάγκες (DG SANCO)

B1-333 - Παρεμβάσεις στο φυτοϋγειονομικό τομέα (DG SANCO)

Επειδή πρόκειται για άμεσες πληρωμές, η πορεία καταρτίστηκε με βάση προβλέψεις δαπανών για το έτος 2003.

B1-333A - Παρεμβάσεις στο φυτοϋγειονομικό τομέα - Δαπάνες για τη διοικητική διαχείριση

Επειδή πρόκειται για διοικητικές δαπάνες, η θέση δεν λήφθηκε υπόψη για τη κατάρτιση πορείας.

Κεφαλαιο 36 - Ενέργειες ελέγχου και πρόληψης στον τομέα του εγτπε-τμημα εγγυήσεων

B1-3600 - Ελαιοκομικό μητρώο - sig

B1-3602 - Λοιπές ενέργειες

Η πορεία συνίσταται κατά 100% από δαπάνες το Φεβρουάριο 2003.

B1-361A - Ενέργειες ελέγχου και πρόληψης: άμεσες πληρωμές από την ΕΚ - Δαπάνες για τη διοικητική διαχείριση

Επειδή πρόκειται για διοικητικές δαπάνες, η θέση δεν λήφθηκε υπόψη για τη κατάρτιση πορείας.

Κεφαλαιο 38 - Ενέργειες προωθησης

B1-3800 - Μέτρα εντός της Ευρωπαϊκής Ένωσης

B1-3801 - Ενέργειες στις τρίτες χώρες

Καταρτίστηκε γραμμική πορεία στο διάστημα του έτους επειδή το 2002 εγκρίθηκαν νέα προγράμματα.

B1-3810 - Μέτρα εντός της Ευρωπαϊκής Ένωσης

B1-3811 - Ενέργειες στις τρίτες χώρες

Η πορεία βασίζεται στα έτη 2001 και 2002 επειδή το 2000 δεν ήταν αντιπροσωπευτικό.

B1-3820 - Ενέργειες ενημέρωσης σχετικά με την κοινή γεωργική πολιτική

Η πορεία βασίζεται στο 2001 επειδή δεν ήσαν αντιπροσωπευτικά τα έτη 2000 και 2002.

Κεφαλαιο 39 - Λοιπα μέτρα

B1-3910 - Καθεστώς άμεσων ενισχύσεων για μικρούς παραγωγούς

Επειδή για το μέτρο αυτό οι πληρωμές πρέπει να πραγματοποιούνται μεταξύ 1ης Νοεμβρίου 2002 και 30ής Ιουνίου 2003, καταρτίστηκε γραμμική πορεία στο ανωτέρω χρονικό διάστημα.

Κεφαλαιο 40 - Αγροτική ανάπτυξη

B1-4000 - Επενδύσεις στις γεωργικές εκμεταλλεύσεις

B1-4010 - Εγκατάσταση νεαρών γεωργών

B1-4020 - Κατάρτιση

B1-4030 - Πρόωρη συνταξιοδότηση (νέο καθεστώς)

B1-4040 - Μειονεκτικές ζώνες

B01-4050 - Γεωργο-περιβαλλοντικά μέτρα (νέο καθεστώς)

B1-4060 - Βελτίωση της μεταποίησης και της εμπορίας γεωργικών προϊόντων

B01-4070 - Δασοκομία

B01-4071 - Δασοκομία (νέο καθεστώς, λοιπά)

B01-4080 - Κύρια μέτρα συνδεόμενα με το γεωργικό τομέα

B01-4081 - Λοιπά μέτρα

B01-4091 - Αξιολόγηση

B01-4092 - Μεταβατικά μέτρα

Η πορεία για όλα τα ανωτέρω κονδύλια βασίζεται στα έτη 2001 και 2002.

>ΘΕΣΗ ΠIΝΑΚΑ>